Sredstva, ki so v okviru 11. ERS na voljo za ČDO, so za obdobje 2014–2020 razdeljena na naslednje dodelitve, ki temeljijo na Prilogi 2 k sklepu o pridružitvi čezmorskih držav in ozemelj:

Vpliv „brexita“ je bilo mogoče čutiti na institucionalni ravni. Nova pravna sestava je pomenila, da ČDO Združenega kraljestva ne morejo več sodelovati v institucionalnem okviru pridružitve, kot je določeno v členu 14 sklepa o pridružitvi čezmorskih držav in ozemelj, ki vključuje načela dialoga in pridružitvena telesa (letni forum ČDO-EU, tristranski redni sestanki in ad hoc delovne skupine za posamezne sektorje).

Združeno kraljestvo je v skladu s členom 152(1) sporazuma o izstopu po 31. januarju 2020 ostalo članica sedanjega ERS in vseh prejšnjih nezaključenih ERS do njihovega zaključka. V skladu s členom 152(3) sporazuma o izstopu imajo ČDO Združenega kraljestva „ugodnosti od 11. ERS do njegovega zaključka in prejšnjih ERS do njihovega zaključka“.

Združeno kraljestvo je 31. januarja 2020 v skladu s pogoji sporazuma o izstopu med Združenim kraljestvom in EU, vključno s prehodnim obdobjem do 31. decembra 2020, postalo tretja država. Na splošno se je pravo EU v prehodnem obdobju še naprej uporabljalo, vendar Združeno kraljestvo ni več sodelovalo v institucionalni ureditvi EU. To je veljalo tudi za nekdanjih 12 ČDO Združenega kraljestva, saj člen 3(e) sporazuma o izstopu za del njegovega ozemlja šteje ČDO Združenega kraljestva iz Priloge II k PDEU.

To poročilo v skladu s členom 91 sklepa o pridružitvi čezmorskih držav in ozemelj opisuje napredek pri izvrševanju sredstev iz 11. ERS v letu 2020, ki so bila namenjena ČDO.

Sklep o pridružitvi čezmorskih držav in ozemelj določa pravni okvir za odnose med čezmorskimi državami in ozemlji (v nadaljnjem besedilu: ČDO), državami članicami, s katerimi so povezani, in Evropsko unijo. V skladu s Pogodbo o delovanju Evropske unije (PDEU) je namen sklepa o pridružitvi čezmorskih držav in ozemelj podpreti trajnostni razvoj ČDO ter spodbujati vrednote Unije na svetovni ravni.

ČDO so primarno odgovorni za pripravo programskih dokumentov, vključno s prednostnimi nalogami, na katerih temeljijo njihove strategije, in za zagotovitev potrebnega lokalnega posvetovanja. Na prošnjo ČDO je bila v skladu s členom 81 sklepa o pridružitvi ČDO omogočena tehnična pomoč za spremljanje ČDO v postopku načrtovanja programov.

Četrti del sklepa o pridružitvi čezmorskih držav in ozemelj določa postopek načrtovanja programov, specifičen za ČDO. Za razliko od držav AKP načrtovanje programov ne temelji na nacionalnih okvirnih programih, ampak je organizirano kot enostopenjski postopek, tj. priprava programskega dokumenta, sestavljenega iz dveh delov: (1) strategije EU za odzivanje (del A) in (2) akcijskega dokumenta (del B). Za odobritev vsakega posameznega programskega dokumenta ČDO je bila sprejeta samo ena uradna odločitev Komisije, ki zajema tako strateške usmeritve kot tudi podrobno zasnovo programa.

Namen treh regionalnih programov je spodbujanje sodelovanja med ČDO iz iste regije, ki imajo podobne izzive in prednostne naloge. Ukrepi, ki se financirajo v okviru regionalne dodelitve sredstev, podpirajo pripravo in izvajanje celovitih regionalnih programov in projektov za obravnavanje teh izzivov. Spodbujajo se partnerstva z drugimi viri financiranja, tudi z drugimi finančnimi instrumenti Evropske unije, v okviru sodelovanja s sosednjimi afriškimi, karibskimi in pacifiškimi državami (v nadaljnjem besedilu: države AKP) in/ali tretjimi državami ter najbolj oddaljenimi regijami EU.

a)Ozemeljsko sodelovanje v okviru 11. ERS

Zaradi skupnega sodelovanja vseh zadevnih strani je bil z okrepljenim usklajevanjem in dialogom v letu 2020 dosežen napredek pri načrtovanju programov 11. ERS. S sprejetjem programskih dokumentov za Sint Maarten in Curaçao leta 2020 je 16 ČDO z dodelitvijo iz ERS zaključilo načrtovanje svojih programov . Kar zadeva učinkovito finančno podporo, je bilo leta 2020 v okviru 11. ERS za ČDO izplačanih 53,67 milijona EUR (glej Prilogo I).

Kar zadeva izvajanje v letu 2020:

Pandemija COVID-19 je imela pomembne posledice za ČDO. Povzročila je izjemen pritisk na njihova gospodarstva, od katerih so številna odvisna od turizma. Težave so imeli tudi zaradi prekinjenih svetovnih dobavnih verig (kar je imelo negativne posledice za njihov uvoz, zlasti hrane) ter nihanj cen in povpraševanja za njihov glavni izvoz. Omejen fiskalni manevrski prostor je ustvaril dodaten pritisk, saj ga je spremljal upad domačega povpraševanja in nakazil. Zaradi tega se bodo strukturni socialno-ekonomski izzivi (neenakost, šibke družbene strukture) verjetno poglobili in razkrili krhkost najranljivejših skupin.

ČDO so imeli leta 2020 v okviru globalnega odziva EU na COVID-19 koristi od preusmeritve poudarka v tekočih programih EU, vnaprejšnjega izvajanja operacij proračunske podpore EU in mobilizacije vseh preostalih sredstev iz sredstev B EU (nujna pomoč), v skupnem znesku približno 74 milijonov EUR v okviru ERS.

Glede na navedeno je izvajanje 11 ERS v letu 2020 naslednje:

Karibska regija:

·V izobraževalnem sektorju so bili s programom proračunske podpore za Angvilo podprti trajnostni načrt financiranja za ta sektor, nacionalno ogrodje kvalifikacij in priprava šestih individualnih načrtov za razvoj šol (z izplačilom četrte fiksne tranše v višini 2,85 milijona EUR v okviru odziva na COVID-19). Aruba je začela v sodelovanju z univerzo v Leuvnu izvajati svoj program izobraževanja (13,05 milijona EUR), katerega cilj je izboljšati tehnične spretnosti za inovativen trajnostni razvoj. Otoki Turks in Caicos so še naprej izvajali program (v okviru odziva na COVID-19 sta bili izplačani tretja fiksna tranša v višini 1 milijon EUR in druga variabilna tranša v višini 3,72 milijona EUR), katerega cilj je izboljšati prilagoditev tehničnega in poklicnega izobraževanja in usposabljanja potrebam trga dela.

·Napredek je bil opazen tudi na področju trajnostne rasti, in sicer zaradi obstoječega programa proračunske podpore za Montserrat z izplačilom tretje fiksne tranše (2,9 milijona EUR) in druge variabilne tranše (2 milijona EUR) v okviru odziva na COVID-19. Ta program proračunske podpore spodbuja razvoj na področjih, kot sta obnovljiva energija in turizem, pri čemer je slednji trenutno oviran zaradi pandemije COVID-19.

·Proračunska podpora za mlade za Bonaire (3,95 milijona EUR) se je začela dobro izvajati. Prispevala bo k temu, da bodo mladi bolj zdravi ter da bodo imeli več možnosti za zaposlitev in boljše življenjske standarde.

Pacifiška regija: